***Hírlevél***

Tisztelt Kollégisták!

1. **Széplak szemle**

Figyelem! 2019. december 05-én, azaz a mai nap délután 1300 órától Széplak szemle.

**2. Vendégszállás számla szünet**

Az ünnepi szabadságolások miatt számlaszünet lesz december 18-tól. A KOB-szállás zavartalan igénybevételéhez ennek ellenére lehetőség lesz vendéget fogadni. Ennek módja: a korábbi évekhez hasonlóan a portán történik. A legfontosabb változás, hogy a számla helyett KOB-szállás kártyát kapnak, egyébként minden más adminisztráció ugyanúgy (vendégnyilvántartó adatlap kitöltése) történik.

**3. Be- és kiköltözés rendje**

Felhívjuk a figyelmet, hogy a kollégiumi kiköltözésre vonatkozó szabályozást a Házirend 25. oldal 1. pont c) és d) bekezdése tartalmazza, mely szerint: *1. „c.) Kiköltözéskor vagy kizárás esetén a kollégistának a kollégiumi irodában tételesen le kell adnia a szobakulcsát, a szekrénykulcsokat, belépőjét, valamint egyéni leltárával tételesen el kell számolnia. Amennyiben a szekrénykulcs hiányzik vagy sérült a hallgató köteles még kiköltözés előtt azt pótolni, e nélkül nem tud leadózni. A szobák felszerelési és berendezési tárgyait elvinni tilos! Kiköltözés esetén a lakószobákat az eredetileg átvett állapotban kell átadni. d.) Kiköltözéskor az utolsó kiköltözés alkalmával tapasztalt hibákért, károkért a szoba lakói egyetemlegesen felelnek. Viszont a szoba utolsó kiköltözője felel a visszarendezett bútorokért, a tisztaságért, az áramtalanításért. Nem tekinthető kiköltözöttnek az a kollégista, aki a fent említett adminisztrációs kötelezettségeinek nem tett eleget.”*

A fent leírtak folyamatát az elmúlt időszakban próbáltuk rugalmasan kezelni, ám a kiköltöző hallgatók inkorrekt hozzáállása miatt a továbbiakban ezt nem folytatjuk, így a fentiek szerint lehet a kiköltözést lebonyolítani. Kérjük eszerint rendezzék majd tanulmányi ill. munkahelyi elfoglaltságukat , ami azt jelenti az általános kiköltözési tájékoztatóban megfogalmazottak szerint, hogy kiköltözés csak ügyfélfogadási időben rendezhető.

**4. Megelőző kártevő irtás**

Felhívjuk figyelmüket, hogy az utolsó negyed éves kártevő irtás 2019. december 11-én 900 órától kezdődik, ez szobánként 2-3 percet vesz igénybe. Kérjük szíves megértésüket.

**5. Végzősök jelzése**

Kérjük, hogy név és szobaszám megjelölésével minden 2020 januárban végző hallgató jelezze felénk kiköltözési kötelezettségét. Határidő: 2019. december 17. Ennek elmulasztása különeljárási díj (3500.-Ft) kiírását vonja maga után, mindemellett ezen adatszolgáltatás a várólistás hallgatók informálását segíti elő. Köszönjük közreműködésüket! Itt hívjuk fel, újfent a figyelmet, hogy végzős hallgatókat nem tudunk elszállásolni tovább a kollégiumban.

Budapest, 2019. december 05.

**6. Kollégiumi díj**

A 2019. decemberi kollégiumi díj kiírására 2020. január 02-án kerül sor, a határidő - kivételesen - 2020. január 10. lesz. Ezt követően, februártól már 05-ig lesz a határidő!

**7. IFA**

Értesítjük Önöket, hogy a Zugló Önkormányzat Képviselő-testületének 20/2019. (XI. 28.) rendelete értelmében az idegenforgalmi adó 2020. január 01-től 450.-Ft-ról 530.-Ft-ra emelkedik. Ez Önöket a KOB-szállás kapcsán is érintheti, amennyiben vendégük nem rendelkezik diákigazolvánnyal.

**8. Mosókonyhák, folyosók rendje**

Felhívjuk a figyelmüket, hogy a folyosókra kitett ruhaszárítók nem felelnek meg a tűzrendészeti előírásoknak. Kérjük NE tegyék ki a szárítókat!

Kérjük továbbá, hogy a mosókonyhákból a megszáradt ruháikat vigyék be, mert ezzel akadályozzák a mosókonyha használatát, ill. a takarítók munkáját. Köszönjük!

Budapest, 2019. december 05.

a kollégium vezetése nevében:

Bálint Imre s.k.

kollégiumvezető